Na osnovu člana 27. stav 8. Zakona o Narodnoj skupštini („ Službeni glasnik RS“, broj 9/10 - prečišćen tekst) člana 44. stav 6. Poslovnika Narodne skupštine („ Službeni glasnik RS“, br. 20/12 - prečišćen tekst), Odbor za zdravlje i porodicu, na sednici održanoj 2. februara 2021. godine, doneo je

**ODLUKU**

**o obrazovanju Pododbora za praćenje epidemiološke situacije zbog prisustva zarazne bolesti COVID-19**

1. Obrazuje se Pododbor za praćenje epidemiološke situacije zbog prisustva zarazne bolesti COVID-19 (u daljem tekstu: Pododbor).
2. Pododbor se obrazuje iz reda članova ili zamenika članova Odbora za zdravlje i porodicu, u sledećem sastavu:
* dr Dragana Barišić, predsednik,
* Rajka Matović, član,
* prof. dr Aleksandra Pavlović Marković, član,
* Dragana Branković Minčić, član
* Sofija Maksimović, član.
1. Zadatak Pododbora je da prati izvršavanje zakona i drugih akata iz oblasti zaštite stanovništva od zaraznih bolesti; prati epidemiološku situaciju zbog prisustva zarazne bolesti COVID-19; prati rad Vlade, mere koje je odredila, uslove, način sprovođenja, izvršioce i sredstva za sproveđenje radi suzbijanja zarazne bolesti koja u većoj meri može ugroziti stanovništvo Republike Srbije, i čije je sprečavanje i suzbijanje od interesa za Republiku Srbiju; razmatra sve aktivnosti koje organizuju i sprovode organi Republike Srbije, jedinice lokalne samouprave i drugi subjekti, zdravstvene ustanove i fizička lica u cilju zaštite stanovništva od zaraznih bolesti; konsultuje se sa akterima i zaineresovanim stranama ove krizne situacije i priprema predloge o pojedinim pitanjima za unapređenje trenutnog stanja; razmatra posledice pandemije na funkcionisanje zdravstvenog sistema; upoznaje se sa procesom primene mera i sagledava stvarno stanje u okviru radnih poseta na terenu, i to zdravstvenim ustanovama i lokalnim sredinama u Republici Srbiji; prikuplja dostupne informacije i podatake, kao i naučne, stručne radove i istraživanja, u cilju unapređenja stanja u ovoj oblasti.
2. Pododbor sarađuje sa ministarstvom nadležnim za poslove zdravlja, drugim državnim organima i organizacijama, zdravstvenim ustanovama i drugim pružaocima zdravstvene zaštite, organizacijama civilnog društva i građanima, u skladu sa svojim zadatkom.
3. Pododbor obavlja i druge poslove za potrebe Odbora, u skladu sa Poslovnikom Narodne skupštine .
4. O svom radu Pododbor obaveštava Odbor i godišnje jednom podnosi pisani izveštaj.

PREDSEDNIK Ass. dr sci. med. Darko Laketić, s.r.